钦定古今图书集成/明伦汇编/闺媛典/第034卷 > 蔡肇利妻林氏
## 钦定古今图书集成/明伦汇编/闺媛典/第034卷 > 蔡肇利妻林氏

按《福清县志》：“林氏，诸生蔡肇利妻。夫亡，翁病革，氏吁
天刲左臂，和药以进，弗愈。无何，姑疾，不食者累日，氏
复刲右臂为羹以进，立愈。姑病起，偶持氏臂，痛不可
忍，急视其疮处，乃知愈疾者也。视其左复然，大哭曰：
‘吾子至孝，不幸先吾二人殁。今妇能尔，真吾子矣’。年
四十四，先舅姑卒。”